Årsagen er glatte landingsbaner på grund af sneen. En kraftig sidevind har fået sne til at fyge ind på landingsbanen. Seks fly fra København har indtil videre måttet opgive at lande i Aalborg og er vendt tilbage til København. Derfor er et tilsvarende antal afgange fra Aalborg mod hovedstaden også blevet aflyst. Et fly til London og et andet til Oslo er forsinket og venter fortsat på tilladelse til at lette fra Aalborg. Det oplyser lufthavnens kommunikationschef, Rikke Mølgaard. Aalborg Lufthavn ved ikke, om situationen bliver bedre i løbet af aftenen.
Aalborg Lufthavn har endnu en gang tabt til vinteren. Siden midt på eftermiddagen er adskillige fly blevet  aflyst på grund af blæsten, og flere er forsinkede.